Denon AH-D5200 Høretelefoner | HiFi Klubben
Denon-AH-D5200_1
DENAHD5200WA
AH-D5200 er super-eksklusive over-ear høretelefoner med finish, teknologi og lydkvalitet på suverænt niveau. Ægte træ, ægte aluminium, ultrablødt skind og ultrarent kobber garanterer dig mange års uforglemmelige oplevelser.
Denon AH-D5200 – eksklusive over-ear høretelefoner med suveræne hi-fi-kvaliteter
Fantastisk lydkvalitet med 50mm FreeEdge Drivere
Overdådig finish i træ og ægte aluminium
Alle ledere udført i 4N ultrarent iltfrit kobber
Relativt lav vægt for high-end høretelefoner
AH-D5200 er et par overdådige over-ear høretelefoner med finish, teknologi og lydkvalitet i den absolutte luksusklasse. Ægte træ og ultrarent kobber er med til at give dig en uforglemmelig, autentisk totaloplevelse. Du kommer særdeles tæt på den endnu mere eksklusive EISA-vindende AH-D7200, men til en mærkbart lavere pris. Som ekstra bonus får du også en lækkert udført minijack-til-jack adapter med i købet.
AH-D5200 opsummerer mere end 50 års Denon-erfaring med at producere højkvalitets høretelefoner, og der er kælet for hver en detalje. Hovedbøjlen er blødt polstret med superblødt skind, ørekopperne er unikt udført i træ, og hver eneste detalje er tunet til maksimal ydelse helt ned til kabelføringen, som er i ultrarent kobber.
Skabt til det bedste udstyr
AH-D5200 er relativt nem at drive, så du kan uden problemer tilslutte den til høretelefon-udgangen på enhver forstærker. Du kan også tilslutte den direkte til din telefon, hvis den har minijack-tilslutning, men det vil ikke yde disse fantastiske høretelefoner retfærdighed.
Hvis du virkelig ønsker at opleve den fulde lydkvalitetet fra AH-D5200, anbefaler vi kraftigt en seriøs separat høretelefon-forstærker. I dag findes der højkvalites høretelefon-forstærkere både til hjemmebrug og til mobile devices, og med sådan en kombination er din musikoplevelse godt på vej op i den syvende lydhimmel!
AH-D5200 fås med finish i ægte træ (Zebrawood).
Kompromisløs og eksklusiv
De overdådige ørestykker på AH-D5200 er udført i træ – et eksklusivt materialevalg, som kombinerer fremragende akustiske egenskaber med look og finish i Rolls Royce-klassen. Træet har høj egendæmpning, og ørestykkerne er formet til at eliminere resonanser og refleksioner. En sidegevinst er, at brugen af træ er med til at give lyden en mere naturlig og ”højtaleragtig” klang.
De åndbare ørepuder er beklædt med ekstremt blødt og behageligt syntetisk læder. Et materiale, som ikke er valgt for at spare penge, men fordi det har endnu bedre egenskaber end naturens alternativ. Puderne er fyldt med memoryskum, der former sig efter din hovedform og sikrer størst mulig bærekomfort. Ørekopperne er ophængt med Denons patentanmeldte kugle/drejeled, som tilpasser sig til enhver hovedstørrelse og hovedform.
Mere skjult – men med afgørende betydning for lydkvaliteten – er kabelføringen i AH-D5200. Alle ledere er udført i 99,99% rent, iltfrit kobber (4N OFC), og de meget kraftige neodym-magneter er hele 50 mm i diameter. Sammen med de kantløse Free Edge-membraner giver det et utrolig luftigt og dynamisk lydbillede, som ubesværet bevæger sig langt hinsides begge grænser for det hørbare område. Det aftagelige kabel giver desuden adgang til at skifte til endnu mere eksotiske entusiastkabler, hvis du måtte ønske det.
Et sæt høretelefoner som AH-D5200 er en investering for livet. Du vil aldrig opleve, at de kommer til kort i nogen som helst sammenhæng, og du kan roligt regne med, at de vil blive ved med at følge dig, selvom du udskifter resten af anlægget. Det eksklusive og tidløse design er også baseret på optimalt materialevalg og lydkvalitet frem for tilfældige modeluner. Det giver en yderligere garanti for, at du aldrig kommer til at fortryde din investering.
Følsomhed : 103 dB/mW
Tilslutning : 3,5 mm forgyldt stereo minijack
Kabel længde : 3 meter kabel i 4N-OFC kobber (aftageligt)
Medfølgende adaptor : Minijack-til-1/4” jack
Type : Lukkede, over-ear dynamiske høretelefoner
Farve : Zebrawood
Vægt : 385 gram ekskl. kabel
Frekvensområde : 5-40.000 Hz
Ørekopper i træ
Hovedbånd og ørepuder beklædt med højkvalitets syntetisk læder (Made in Japan)
Hængsler udført i ægte aluminium
50 mm Free Edge-membran (papir)
Lyd kan tilpasses via Denon App
Blødt rejseetui medfølger
SFT_0718_Gadget_des_Monats.pdf
Kopfhoerer 09/2018
1.748,- /Sæt
Pro-Ject Pre Box DS2 Digital Forforstærker Pro-Ject Pre Box DS2 Digital Forforstærker
6.499,- /stk
Jeg vil opleve Denon AH-D5200 hos:
Vi lover ikke at sende dig noget andet end at opdatere tilgængeligheden af Denon AH-D5200 Høretelefoner